OzLabs/hebrew-wiki-articles huggingface dataset:
שועל זאבי

שועל זאבי (שם מדעי: Dusicyon) הוא סוג דמוי-שועל נכחד ממשפחת הכלביים שהכיל 3 מינים. מינים אלה חיו לאורך דרום אמריקה הדרומית, בין אורוגוואי, צ'ילה וארגנטינה עד לארץ האש, והם התקיימו בין סוף הפליוקן ועד להולוקן. המין הידוע ביותר בסוג הוא שועל פוקלנדי, שהתקיים באיי פוקלנד עד שנכחד לחלוטין ב-1876. בעבר הוא נחשב למין היחיד בסוג עד לגילוי מאובני 2 מינים חדשים בארגנטינה במהלך המאה ה-17.

השועל הזאבי הוא סוג הקרוב לסוג שועל דרום-אמריקני בו מינים החיים לאורך פטגוניה ובסביבות הרי האנדים, וכן לסוגים שועל הסרטנים, שועל קטן-אוזן וזאב היער, אשר כולם משתייכים לתת-השבט (Cerdocyonina). מספר חוקרים רואים בו קרוב מעט לסוג כלב, אך ישנן מחלוקות משמעותיות לגבי סיווגו. במראהו הוא נראה דומה לזאב או תן אך קטן בהרבה.

השועלים האחרונים מהסוג נכחדו עקב המתיישבים של איי פוקלנד, אשר הרגו אותם מחשש שיטרפו את גידוליהם ועקב התפשטות החקלאות.

==מינים==
* שועל פוקלנדי (Dusicyon australis)
* Dusicyon avus
* Dusicyon cultridens

==קישורים חיצוניים==

קטגוריה:טקסונים שתוארו בידי צ'ארלס המילטון סמית
קטגוריה:בעלי חיים שתוארו ב-1839
קטגוריה:כלביים פרהיסטוריים
קטגוריה:אמריקה הדרומית: יונקים שנכחדו
שועל הסרטנים

שועל הסרטנים (שם מדעי: Cerdocyon thous) הוא דמוי-שועל בינוני בגודלו הנפוץ במרכזה של אמריקה הדרומית, שהנו מין יחיד בסוגו (Cerdocyon). בעבר התקיים מין נוסף שנכחד אשר השתייך לסוג זה, ה-Cerdocyon avius, אשר חי בעידן הפליסטוקן. צבעו הבולט של שועל הסרטנים הוא חום–אפרפר, אולם הוא בעל אזורים אדומים בפנים וברגליים. אוזניו וזנבו שחורים בקצותיהם. רגליו קצרות וחזקות, וזנבו ארוך ובעל פרווה סבוכה. משקלו בבגרות נע בין 4.5 ל-7.8 קילוגרמים.

שועל הסרטנים חי בסוואנות ובשטחים מיוערים, וכן באדמות הליאנוס שבדרום אמריקה. שועל הסרטנים הוא בעל חיים אוכל כל, ומעדיף חרקים או את בשרם של מכרסמים או עופות, כאשר אלו זמינים. כמו כן, הוא יאכל ביצי צבים, פגרים וצמחים. כפי ששמו רומז, לעיתים קרובות יאכל סרטנים שונים. על פי רוב הוא פעיל לילה, בצוצו ממקום שהותו לעת דמדומים. נקבה בוגרת ממליטה גור אחד או שניים בכל שנה. שועל הסרטנים הוא בעל חיים מונוגמי.

לעיתים ניצוד שועל הסרטנים, אולם פרוותו אינה בעלת ערך רב. שועל הסרטנים אינו מהווה סכנה למשק חי. כיום, אין דאגה באשר למצבו של המין, אף על פי שבתי הגידול שלו מצטמצמים באיטיות בשל השפעת האדם, המתבטאת בהפניית שטחים טבעיים לחקלאות, וכן בהבאת כלבי בר לתחומי מחייתו.

==תת-מינים==
קיימים חמישה תת-מינים במין זה:
* C. t. thous, ונצואלה, גיאנה, סורינאם, גיאנה הצרפתית צפון ברזיל.
* C. t. azarae, צפון ברזיל.
* C. t. entrerianus, ברזיל, בוליביה, אורוגוואי, פרגוואי וארגנטינה.
* C. t. aquilus, צפון ונצואלה וקולומביה.
* C. t. germanus, אזור בוגוטה (קולומביה).

==קישורים חיצוניים==

* 

== הערות שוליים ==

שועל סרטנים מאחורי עץ ב[[מאטו גרוסו.]]

קטגוריה:טקסונים שתוארו בידי קארולוס ליניאוס
קטגוריה:כלביים
קטגוריה:יונקים יחידים בסוגם
קטגוריה:ברזיל: יונקים
קטגוריה:קולומביה: יונקים
קטגוריה:אורוגוואי: יונקים
קטגוריה:בעלי חיים שתוארו ב-1766
קטגוריה:בעלי חיים בסראדו
שועל פוקלנדי

שועל פוקלנדי, שועל מאלוויני או וארה (שם מדעי: Dusicyon australis) הוא מין נכחד של טורף ממשפחת הכלביים מהסוג שועל זאבי. השועל הפוקלנדי היה נפוץ באיי פוקלנד ונכחד בשנת 1876. 

השועל הפוקלנדי נתגלה על ידי צ'ארלס דרווין בשנת 1833. פרוותו הייתה בצבע חום-צהוב וקצה זנבו לבן. נראה שניזון מעופות ופרוקי רגליים. המתיישבים הלבנים באי חששו שהשועלים יפגעו בעדרי הכבשים שגידלו ועל כן היו מרעילים אותם או יורים בהם. בהיעדר יערות באיים, נכחד השועל הפוקלנדי שהיה היונק היחיד שגדל באותה עת באיים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר
קטגוריה:כלביים
קטגוריה:יונקים שהוכחדו בידי האדם
קטגוריה:אמריקה הדרומית: יונקים שנכחדו
שועל הכף

שועל הכֵּף (שם מדעי: Vulpes chama; שמות נוספים: שועל כסוף-גב, cama fox ו-asse) הוא מין בסוג שועל שהנו אנדמי לדרום יבשת אפריקה. 
המונח "כֵּף" (באנגלית Cape, לְשׁוֹן יַבָּשָׁה) מתייחס לשטחי הכֵּף בדרום–מערב דרום אפריקה בהם השועל נפוץ במיוחד, הקרויים על שם כֵּף התקווה הטובה.

מין זה משמר תכונות קדומות של הסוג שועל (שועלים אמיתיים), מכיוון שהתפצל מיתר מיני הקבוצה בשלב אבולוציוני מוקדם.

==מראה==
שועל הכף הוא שועל קטן. פרוותו כסופה, אפורה או שחורה, עם גוון צהבהב בצדי הגוף ובבטן. קצה זנבו תמיד שחור. אורכם של שועלי הכף הוא 45-61 ס"מ, לא כולל הזנב שאורכו 30-40 ס"מ. גובהם 28-33 ס"מ ומשקלם בדרך כלל 3.6 עד 5 ק"ג. לרוב הזכר גדול מהנקבה.

שועל הכף מותאם למחיה באזורים צחיחים, והדבר ניכר בגופו הקטן ובאוזניו הגדולות. מסיבה זו יש הרואים בו "גרסה דרום-אפריקאית של שועל הפנק".

==תפוצה==
שועל הכֵּף הוא השועל היחיד המצוי באפריקה שמדרום לסהרה.

המדינות בהן שועלי הכף נפוצים במיוחד הן דרום אפריקה (ברוב חלקי הכף המערבי והכף הצפוני, וב למעט בדרום-מזרחו), ומצפון-מערב לה במדינות בוטסואנה ונמיביה. בנוסף מצויים שועלי כף בלֶסוּטוּ (המדינה ההררית הקטנה המובלעת בשטח דרום אפריקה ממזרח), ובשטחים מצומצמים בדרום-מערב אנגולה (מצפון לנמיביה) ובדרום זימבבואה (מצפון-מזרח לדרום אפריקה).

על אף שהוא מותאם לאזורים צחיחים וצחיחים-למחצה ונפוץ בעיקר בהם, ניתן למצוא את שועל הכף גם באזורים מסוימים שהנם גבוהים ולכן גשומים יותר ועשירים יותר בצמחייה, כמו בנופת ב של דרום אפריקה.

==התנהגות==
שועלי הכף פעילים בלילה, וחיים כיחידים או בזוגות בסוואנות ובערבות. כמו רוב השועלים, שועל הכף הוא אוכל-כול. הוא מעדיף יונקים קטנים, זוחלים ופגרים, אך יכול לאכול גם חרקים ופירות.

שועל הכף מזדווג במהלך כל השנה. ההיריון נמשך 51-53 יום. בתחילת תהליך הגידול של הגורים משתתף גם הזכר. הגורים נגמלים בגיל 6-8 שבועות ומגיעים לבגרות בסביבות גיל שנה. משקלם הממוצע של הגורים בלידתם 50-100 גרם. הם מגיעים לבגרות מינית בגיל 9 חודשים. אורך חייהם עשוי להגיע ל-10 שנים.

==קישורים חיצוניים==

* [https://web.archive.org/web/20061206150847/http://canids.org/species/Vulpes_chama.htm Cape Fox] באתר canids.org (באנגלית)

== ביאורים ==

== הערות שוליים ==

קטגוריה:טקסונים שתוארו בידי אנדרו סמית
כף
קטגוריה:דרום אפריקה: יונקים
קטגוריה:יונקים בסוואנה האפריקנית
קטגוריה:בעלי חיים שתוארו ב-1833
שועל החולות

שועל החולות או שועל הנגב (שם מדעי: Vulpes rueppelli) הוא מין בסוג שועל.

== מאפיינים ==
שועל החולות הוא בעל חיים קטן (יותר קטן מהשועל המצוי) עם אוזניים ארוכות (10 סנטימטר). צבעו הכללי צהבהב בהיר וצבע גחונו לבן. כפות רגליו מכוסות בשיער צפוף ועדין המונע ממנו שקיעה בחול ומגן על רגליו מפני להט החול ואורך כפות רגליו הוא 11 סנטימטרים. גופו יכול להגיע לאורך של 40–52 ס"מ וזנבו לאורך של 25–39 ס"מ. שועל בוגר שוקל 1.5-3 ק"ג.

שועל החולות נפוץ באזור צפון אפריקה ובמזרח התיכון, ממרוקו ואזור סאהל ועד אפגניסטן בארץ ישראל שועל החולות נפוץ מבאר שבע מערבה עד גבול ישראל מצרים ובמזרח הוא חי בערבה קרוב לגבול ירדן ישראל וליד דרום ים המלח.

תוחלת החיים שלו בטבע היא 6-7 שנים אך בשבי יכול לחיות כ- 12 שנים.

הוא ניזון בעיקר ממכרסמים, פרוקי רגליים, בעלי כנף שאותם הוא מצליח לצוד כגון חוגלות, שלוים, צוצלות ועוד. ולפעמים אפילו זוחלים.

שועל החולות מגיע לבגרות מינית בגיל 10 חודשים, כשתקופת ההיריון היא חודשיים. מתרבה בדצמבר, בפברואר ובתחילת מרץ, הנקבה ממליטה 1–4 גורים. משקל הגורים הנולדים בהמלטה הוא כ-100 גרם. הגורים נגמלים מיניקה בגיל חודשיים, ובגיל חמישה חודשים הם עצמאיים.

שועל החולות פעיל בעיקר בלילה. במהלך היום הוא מתחבא במחילתו. שועל החולות חי בזוגות ובעונת הרבייה שוכנים בני הזוג באותה המחילה.

==תת-מינים==
לשועל החולות 5 תת-מינים:
*Vulpes rueppellii rueppelli
*Vulpes rueppellii caesia
*Vulpes rueppellii cyrenaica
*Vulpes rueppellii sabaea
*Vulpes rueppellii zarudneyi

==קישורים חיצוניים==

* "[https://www.teva.org.il/?CategoryID=920&ArticleID=4260| שׁוּעַל-הַנֶּגֶב (שועל חולות)]", מתוך הספר האדום של החולייתנים בישראל. "אתר החברה להגנת הטבע"
* [http://www.wildisrael.com/?q=content/שועל-צוקים-ושועל-חולות שועל חולות] באתר עמותת [http://www.wildisrael.com/ מן השדה]
* יונקים בסכנת הכחדה באזור הים התיכון 2009 [http://www.iucn.org/dbtw-wpd/edocs/2009-027.pdf באתר IUCN] 
* [http://www.redlist.org/apps/redlist/details/23050/0 שועל הצוקים] באתר ה-IUCN 
*מתוך סדרת הספרים החי והצומח של ארץ ישראל כרך 7-היונקים

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי היינריך רודולף שינץ
חולות
קטגוריה:ארץ ישראל: כלביים
קטגוריה:ערב הסעודית: יונקים
קטגוריה:ירדן: יונקים
קטגוריה:בעלי חיים שתוארו ב-1825
שועל צוקים

שועל צוקים (שם מדעי: Vulpes cana) הוא מין בסוג שועל.

== מאפיינים ==
מבנה גופו של שועל זה קטן יחסית. השועל נפוץ באיחוד האמירויות הערביות, איראן, אפגניסטן, טורקמניסטן, ירדן, ישראל, מצרים (בחצי האי סיני), עומאן, ערב הסעודית, פקיסטן ותימן.

שועל הצוקים הוא הנדיר שבשועלי ישראל ושוכן במדבר יהודה, בנגב ובערבה. זוהה לראשונה בישראל על ידי הזואולוג גיורא אילני ב-1981, ושב ונצפה בחורף 2013 במצוק עין גדי, במפתיע, מאחר שנחשב ליונק שנכחד מהנוף הארצישראלי. ניצפה ותועד על ידי צוות משולב של מרכז יונקים של החברה להגנת הטבע ופקחי רשות הטבע והגנים בחורף 2017.

לשועל הצוקים אוזניים גדולות. כפות רגליו אינן מכוסות בשער. אורך גופו וראשו כ-42 ס"מ בממוצע. אורך זנבו כ-30 ס"מ בממוצע, כמעט שווה באורכו לאורך גופו. פרוותו חומה צהבהבה, עם חלקים תחתונים בצבע לבן וקצה זנבו בצבע שחור. משקלו של השועל 1.5-3 ק"ג. שועל הצוקים הוא אוכל-כול. שועלי צוקים מסוגלים לשרוד  הרחק ממקורות מים ולהתקיים לאורך זמן רק מהנוזלים המגיעים ממזונם, שועלי צוקים נצפו שותים רק לעיתים נדירות.

תקופת ההזדווגות היא בין דצמבר לינואר. משך ההיריון 50-60 יום ובסופו נולדים בדרך כלל 1 עד 3 גורים. הגורים יונקים במשך כ-60 יום ומגיעים לבגרות מינית בגיל 8–12 חודשים. אורך חייו של השועל 4–5 שנים.

==קישורים חיצוניים==

* [http://www.redlist.org/apps/redlist/details/23050/0 שועל הצוקים] באתר ה-IUCN 
* יונקים בסכנת הכחדה באזור הים התיכון 2009 [http://www.iucn.org/dbtw-wpd/edocs/2009-027.pdf באתר IUCN] 
* [http://www.wildisrael.com/?q=content/%D7%A9%D7%95%D7%A2%D7%9C-%D7%A6%D7%95%D7%A7%D7%99%D7%9D-%D7%95%D7%A9%D7%95%D7%A2%D7%9C-%D7%97%D7%95%D7%9C%D7%95%D7%AA שועל צוקים] באתר עמותת [http://www.wildisrael.com/ מן השדה]

== הערות שוליים ==

קטגוריה:טקסונים שתוארו בידי ויליאם תומאס בלנפורד
קטגוריה:בעלי חיים שתוארו ב-1877
צוקים
קטגוריה:ארץ ישראל: כלביים
קטגוריה:בעלי חיים במדבריות המזרח התיכון
קטגוריה:ערב הסעודית: יונקים
קטגוריה:תימן: יונקים
קטגוריה:עומאן: יונקים
קטגוריה:ירדן: יונקים
שועל קורסאקי

שועל קוֹרְסַאקִי (שם מדעי: Vulpes corsac), מין בסוג שועל. השועל הקורסאקי חי בערבות ובספר המדבר במרכז וצפון מזרח אסיה; תחום תפוצתו כולל את טורקסטן, איראן, פקיסטן, מונגוליה, צפון מזרח סין, וחלקים מרוסיה.

== מאפיינים ==
צבע פרוותו של השועל הקורסקי אפור עד אפור-אדום. תחת הסנטר צבע פרוותו לבן. אורך גופו וראשו 50-60 ס"מ, ואורך זנבו 22-35 ס"מ. לו שיניים קטנות יחסית לשועלים אחרים.

השועל הקורסאקי הוא אוכל-כול וניזון הן מבעלי חיים קטנים, ציפורים, זוחלים וחרקים והן מצמחים.

תקופת הרבייה של השועל הקורסאקי היא מינואר ועד מרץ. ההיריון נמשך שמונה שבועות, ובסופו נולדים בין שניים לשישה גורים. משך חייהם כ-12 שנים.

==קישורים חיצוניים==

שועל קורסאקי
* [http://www.iucnredlist.org/search/details.php/23051/all IUCN Red List of Threatened Species]
* [http://www.blueplanetbiomes.org/corsac_fox.htm Blueplanetbiomes]
* [https://web.archive.org/web/20061016115135/http://www.lioncrusher.com/animal.asp?animal=10 Lioncrusher's Domain - Corsac Fox]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קורסאקי
קטגוריה:רוסיה: יונקים
קטגוריה:מונגוליה: יונקים
קטגוריה:בעלי חיים שתוארו ב-1768
קטגוריה:קירגיזסטן: יונקים
שועל מקרוטיס

שועל מַקְרוֹטִיס (שם מדעי: Vulpes macrotis, נקרא גם שועל קִיט) הוא מין בסוג שועל החי בדרום-מערב ארצות הברית ובצפון מקסיקו. 

==שמותיו==
"מקרוטיס", מ-macrotis ביוונית, פירושו "גדול-אוזניים". באנגלית "Kit fox", כינוי שמקורו ב-Kitten, "חתלתול", או ב-Kit, גור שועלים, משום שהוא קטן (שמות דומים קיימים גם בשפות אחרות).

==מיון==
חוקרי יונקים אחדים תמכו במיון שועל המקרוטיס תחת אותו המין עם השועל המהיר (Vulpes velox), ועקב כך בעבר שניהם כונו "שועל קִיט". אולם, מחקרים מולקולריים מרמזים כי אלו שני מינים נפרדים.

==מאפיינים==
גופו של שועל המקרוטיס אפור ברובו. יש לו אזורים עם גוון דהוי יותר, וקצה זנבו הוא שחור. בניגוד לשועל האפור המצוי, לשועל המקרוטיס אין פס לאורך הזנב.

שועלי מקרוטיס בדרך-כלל חיים במדבר פתוח או בערבות רחבות ידיים, בהעדיפם אזורים יבשים. הם חופרים מאורה קטנה, ממנה הם יוצאים למרחקים קצרים, שלרוב אינם עולים על קילומטרים בודדים. הם פעילי לילה, אף שלעיתים ניתן למצוא אותם יוצאים ממאורתם גם ביום. הם יוצאים לצוד מעט אחרי השקיעה, והם ניזונים מחיות קטנות כמו עכבר קנגורו (Dipodomys), ארנבות, חרקים, דגים וציפורים קטנות. קבוצות של שועלי מקרוטיס יכולות לאכלס את אותו אזור מחיה וציד, אך במצב זה הן נוטות לצוד בזמנים שונים. שועלי המקרוטיס אינם פוחדים מהאדם.

שועלי המקרוטיס מוצאים לעצמם בני זוג בחודשים אוקטובר ונובמבר. הזוגות יכולים להשתנות משנה לשנה. הם מזדווגים בין דצמבר לינואר, לרוב במאורות גדולות יותר ממאורות המחיה הרגילות. הגורים יוצאים לאוויר העולם בסביבות החודשים מרץ ואפריל. הנקבה ממליטה שלושה עד שבעה גורים בכל פעם.

===תת-מינים===
שועלי המקרוטיס מתחלקים לשלושה תת-מינים מוכרים:
* שועל המקרוטיס הסאן חואקיני (Vulpes macrotis mutica) - בעבר חי בעמק סאן חואקין שבקליפורניה. תפוצתו הצטמצמה וב-1990 נאמדה אוכלוסייתו בכ-7,000 פרטים. הוא נחשב לתת-מין המאוים בסכנת הכחדה.
* שועל המקרוטיס המדברי (Vulpes macrotis arsipus) - נפוץ במדבר מוהאבי, קליפורניה.
* שועל המקרוטיס הדרום קליפורני (Vulpes macrotis macrotis) - אוכלוסייה של שועלי מקרוטיס שהייתה נפוצה באזורי המדבר בדרום קליפורניה, אולם היא נכחדה ב-1903.

==קישורים חיצוניים==

* [http://www.iucnredlist.org/search/details.php/41587/all שועל המקרוטיס] באתר ה-IUCN
* [http://www.vulpes.org/foxden/information/san-joaquin-kit-fox.htm על שועל המקרוטיס הסאן ג'ואקיני]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קלינטון הארט מריאם
מקרוטיס
קטגוריה:בעלי חיים במדבר קולורדו
קטגוריה:ארצות הברית: יונקים
קטגוריה:בעלי חיים שתוארו ב-1888
שועל מהיר

שועל מהיר (שם מדעי: Vulpes velox) מין בסוג שועל. השועל נקרא "מהיר" (גם בשפות אחרות) משום שהוא מסוגל לפתח מהירות גבוהה מאוד: מעל 50 קמ"ש ולעיתים אף קרוב ל-60 קמ"ש. מהירות זו נחוצה הן משום שתחום מחייתו הטבעי הוא בעמקים הגדולים בארה״ב, והן כדי לחמוק מטורפים מהירים כמו זאבי ערבות ("קויוטים").

השועל המהיר הוא מין קרוב לשועל מקרוטיס (קיימים חוקרים שמתייחסים אליהם כשני תת-מינים של אותו מין), והכינוי "שועל קִיט" (Kit Fox, מ-Kitten, "חתלתול", או מ-Kit, גור שועלים) שימש בעבר לתיאור שניהם, מכיוון ששניהם קטנים (כיום הוא משמש לתיאור שועל מקרוטיס במספר שפות).

== מראה חיצוני ==
השועל המהיר הוא שועל אפור עם פנים קצרות ורחבות. גובהו מגיע ל-30 ס"מ, אורכו 37-53 ס"מ, אורך הזנב 22-35 ס"מ ומשקלו הכולל 2-3 ק"ג. הזכרים גדולים במעט מהנקבות. הפרווה צפופה והזנב קצר ומפואר. בדרך כלל צבע הפרווה אפור בגב, כתום בצדדים וברגליים ובהיר באזור הבטן. בקיץ הוא מקבל גוון כתום יותר. קצה הזנב תמיד שחור, וכך גם שני צדי אפו.

== תחום תפוצה ==
בעבר תחום המחיה של השועל המהיר התפרש מדרום מערב קנדה ועד טקסס, אך כבר בשנות ה-30 הוא נכחד בשטח קנדה. כיום הוא נפוץ בויומינג, קולורדו, קנזס וניו מקסיקו. מצוי גם במנהטן, דקוטה הדרומית והצפונית, נברסקה, אוקלהומה וצפון-מערב טקסס. נדיר אך קיים גם באיידהו ואורגון.

== אורח חיים ==
השועל המהיר מנהל אורח חיים לילי בקיץ, אך בחורף יכול לצאת גם ביום. את שאר הזמן הוא מבלה במחילות תת-קרקעיות ארוכות, אותן לרוב הוא חופר בעצמו, אך לעיתים יורש אותן מבעלי חיים אחרים כמו גיריות. תחת בעלות שועל אחד יכולות להיות עד 13 מחילות.

השועלים המהירים אינם יצורים טריטוריאליים, ולכן תחומי הציד שלהם, שגודלם 1.5-5 קמ"ר, יכולים לחפוף, כאשר שטח המחיה מצומצם.

== תזונה ==
מזונם של שועלים אלו הוא מכרסמים וארנבאים, וכמו כן הם ניזונים מעופות שמקננים באדמה. בחורף הם אוכלים נבלות משאריות ארוחת הטורפים הגדולים, ובקיץ הם מתכלכלים עד 50% מחרקים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי תומאס סיי
מהיר
קטגוריה:ארצות הברית: יונקים
קטגוריה:בעלי חיים שתוארו ב-1823
דוב המשקפיים

דוב המשקפיים הקרוי גם דוב האנדים, אוּקוקו, ג'וקומארי, או אוקומארי (שם מדעי: Tremarctos ornatus) הוא מין של יונק ממשפחת הדוביים והמין היחיד ששרד בסוג טרמרקטוס (Tremarctos). זהו הדוב היחיד בעולם החי באמריקה הדרומית והיחיד שחי בחצי הכדור הדרומי.

== מאפיינים ==
דוב המשקפיים נפוץ בדרום אמריקה בהרי האנדים בוונצואלה, בקולומביה, באקוודור, בבוליביה ובפרו. זהו המין היחיד במשפחה הדוביים שאנדמי לאמריקה הדרומית, ואחד משני המינים עם התפוצתם המגיעה דרומית לקו המשווה.

דוב המשקפיים במצב שימור פגיע בעיקר בגלל פגיעה באזורי המחיה שלו ומעריכים כי נותרו פחות מ-2,000 פריטים בבר. הוא גם ניצוד בשל פרוותו ובשרו ומשתמשים בחלקי גופו ל"רפואה מסורתית".

משך חייו של דוב משקפיים בשבי יכול להגיע ל-25 שנה.

זכרים בוגרים שוקלים 100–155 ק"ג ונקבות בוגרות 64–82 ק"ג.
דוב המשקפיים הוא קטן ושעיר. יש לו סימנים לבנים צהבהבים הדומים למשקפיים סביב עיניו ועד לבית החזה. סימנים אלו מיוחדים במינם לכל אחד. שאר פרוותם עשויה להיות בצבע חום כהה עד שחור. לו חוש ריח חד ואף גדול למציאת מזון בחרכי קרקע קטנים ועל עצים גבוהים. כמו כן יש לו טפרים חדים וארוכים לחפירת מערכות שורשים ועקירת צמחים.

דובי המשקפיים פעילים בלילה ובין הערביים. הם אוכלי כול, אך צמחים מהווים את עיקר מזונם. המזון המועדף עליהם הוא פירות, אך הם ניזונים ממגוון גדול של מזונות כגון עשבים ודבש. הם יכולים גם להסתפק במכרסמים קטנים, עופות וחרקים.

הם מפזרים זרעים ובכך תורמים תרומה ישירה לצמיחת היערות שבהם הם חיים.

ההזדווגות נעשית בדרך כלל בין אפריל ליוני. הזוג נשאר ביחד במשך מספר ימים במהלך עונת הרבייה ומזדווג פעמים רבות. הזכר אינו משתתף בגידול הגורים. אחד עד שלושה גורים נולדים בין נובמבר לפברואר. משך ההיריון בשבי הוא בסביבות 8 חודשים. בלידה הגורים עיוורים ושוקלים 300 עד 360 גרם. האם שומרת על גוריה ולאחר כחודש הגורים מסוגלים לחפש אוכל יחד עם אמם. לאחר 6–8 חודשים הם יכולים להסתדר בעצמם.

על אף שהם נוטים להתבודד אחד מהשני כדי להימנע מתחרות, הם אינם טריטוריאליים.

כאשר נפגשים בבני אדם או בדובי משקפיים אחרים, הם יגיבו בצייתנות אבל באופן זהיר, אלא אם כן בן האדם נראה כאיום או כמסכן את גורי האם. אמהות תועדו תוקפות ציידים באופן ברוטלי ביותר, אך שום מיתה לא תועדה על ידי ממשלות דרום אמריקה.

== גלריה ==
<gallery widths="200px" heights="150px">
Tremarctos ornatus Zoo Rio03.jpg
Tremarctos ornatus 25.jpg
Brillenbär (Tremarctos ornatus)3.jpg
</gallery>

==קישורים חיצוניים==

* 

== הערות שוליים ==

קטגוריה:טקסונים שתוארו בידי פרדריק קיוויה
משקפיים
קטגוריה:בעלי חיים בהרי האנדים
קטגוריה:קולומביה: יונקים
קטגוריה:בוליביה: יונקים
קטגוריה:אקוודור: יונקים
קטגוריה:יונקים: טורפי-על
קטגוריה:מגה-פאונה של אמריקה הדרומית
קטגוריה:בעלי חיים שתוארו ב-1825
קטגוריה:יונקים יחידים בסוגם
דוב שחור אסייתי

דוב שחור אסייתי או דֹּב הַהִימָלָאִים (שם מדעי: Ursus thibetanus) הוא מין בסוג דוב. הדוב השחור האסייתי חי ביערות הרריים במזרח אסיה, כולל טאיוואן ויפן. הדוב השחור האסייתי המצוי בטאיוואן הוא מתת המין U. t. Formosanus.

== מאפיינים ==
אורכו של הדוב השחור האסייתי 130 עד 190 ס"מ. הזכרים שוקלים בדרך כלל 110 עד 150 ק"ג בעוד שהנקבות שוקלות בין 65 ל-90 ק"ג.

פרוותו שחורה בצורה אחידה, עם חרטום חום בהיר וכתם לבן בצורת קשת בבית החזה. יש לו אוזניים חומות מעוגלות הקבועות נמוך בראשו ועיניים קטנות. שיער קצר באופן יחסי מכסה כמעט את כל גופו. יש לו זנב קצר (6.5-10.6 ס"מ) ועבה. רגליו עבות וחזקות וכפות רגליו רחבות.

הדוב השחור האסייתי מגיע לבגרות מינית בגיל 3-4 שנים.

עונת ההזדווגות נמשכת מיוני ליולי, אך באזורים דרומיים עונת ההזדווגות יכולה להימשך עד אוגוסט. הזוג נשאר ביחד במשך מספר ימים במהלך עונת הרבייה ומזדווג פעמים רבות. בינואר ובפברואר נולדים במאורה 1-4 גורים עיוורים שמשקלם כ-300 גרם. לאחר שבוע הגורים פותחים את עיניהם ולאחר 3 חודשים הם נגמלים מיניקה. הגורים ממשיכים לחיות עם אמם עד לגיל 2-3 שנים.

הדוב השחור האסייתי הוא אוכל-כול, אך ניזון בעיקר מצמחים. הוא צורך מגוון רחב של מזונות כולל פירות, גרגרים, עשבים, זרעים אגוזים, חסרי חוליות, דבש ובשר (דגים, ציפורים, מכרסמים ויונקים קטנים אחרים, וגם גוויות).

== תת-מינים ==
* דוב שחור פורמוסני (Ursus thibetanus formosanus) - בטאיוואן
* דוב בלוצ'יסטן (Ursus thibetanus gedrosianus) - באיראן ופקיסטן
* דוב שחור יפני (Urus thibetanus japonica) - ביפן
* דוב שחור ההימלאיה (Ursus thibetanus laniger) - ההימלאיה של טיבט, נפאל, סין והודו.
* דוב שחור הודו-סין (Ursus thibetanus mupinensis) - בהימלאיה והודו-סין
* דוב שחור טיבטי (Ursus thibetanus thibetanus) - באסאם, נפאל, מיאנמר ותאילנד 
* דוב שחור אוסורי (Ursus thibetanus ussuricu) - בדרום סיביר, צפון מזרח סין ובחצי האי קוריאה

== קישורים חיצוניים ==

* 

== הערות שוליים ==

קטגוריה:טקסונים שתוארו בידי ז'ורז' קיווייה
שחור אסיאתי
קטגוריה:ההימלאיה: בעלי חיים
קטגוריה:בעלי חיים בהרי פקיסטן
קטגוריה:יפן: יונקים
קטגוריה:רוסיה: יונקים
קטגוריה:קוריאה הצפונית: יונקים
קטגוריה:קוריאה הדרומית: יונקים
קטגוריה:יונקים: טורפי-על
קטגוריה:מגה-פאונה של צפון אסיה
קטגוריה:בעלי חיים שתוארו ב-1823
A

האות A (באנגלית נהגית אֵי; בצרפתית, בספרדית ובגרמנית: אַה) היא האות הראשונה באלפבית הלטיני. מקור האות בלטינית והיא התפתחה מהאות היוונית אלפא, אשר התפתחה מהאות הפרוטו-שמית אלף. מאוחר יותר הפכה לאות גם באלפבית הקירילי, А.

באנגלית ובשפות נוספות, האות משמשת לציון תנועה פתוחה כגון קמץ (לדוגמה במילה father), או צירי, כאשר זה בתוספת תנועה נוספת (לדוגמה במילה ace).

== תפוצת השימוש באות ==
A היא האות השלישית הנפוצה ביותר בשפה האנגלית, והשנייה הכי נפוצה בצרפתית ובספרדית. בממוצע A מהווה 3.6% מהאותיות בשפה האנגלית הכתובה לעומת 6.2% בספרדית ו-4% בצרפתית.

== ייצוגים שונים ==
דגל הקוד הבינלאומי של האות A]]

באלפבית פונטי מיוצגת האות על ידי המילה "אלפא" (Alfa או Alpha)

ב-ASCII מיוצגת האות על ידי 65 (A) ו-97 (a).

בקוד מורס מיוצגת האות על ידי נקודה וקו:
<tt>· -</tt>

ובכתב ברייל:
:60px

== התפתחות האות A ==
{| align="center" cellspacing="10"
|- align="center"
|הירוגליף מצריהירוגליף מצרי ראש שור
(מקור משוער)
|align="center" width="130px"|ראש שור פרוטו שמיאלף פרוטו שמית
|align="center" width="130px"|אלף פיניקיתפיניקית
|align="center" width="130px"|אלפא יווניתאלפא יוונית
|align="center" width="130px"|אטרוסקית Aאטרוסקית A
|align="center" width="130px"|לטינית Aלטינית – A
|}

== משמעויות של האות ==
גופנים שונים של האות A
בהקשרים מסוימים, ל-A משמעויות שונות:
* במוזיקה – התו לה.
* בפיזיקה:
** במכניקה, a מייצגת תאוצה ו־A משרעת (אמפליטודה).
** בחשמל: פוטנציאל וקטורי ויחידת המידה אמפר.
** בצירוף עיגול קטן מעליה (Å), מסמנת האות את יחידת המידה אנגסטרום: עשירית הנאנומטר.
** לפעמים בתרמודינמיקה – אנרגיה חופשית של הלמהולץ.
* בביולוגיה – אדנין (אחד מארבע אבני היסוד של ה-DNA).
* סוג הדם A.
* אלבום של ג'ת'רו טאל נקרא "A".
* סרט איטלקי שנקרא "A" יצא בשנת 1969.
* בראיית עולם אנרכיסטית, כאשר האות מוקפת בעיגול, היא מסמלת אנרכיה, משום שבאופן זה היא מייצגת את אמרתו של פרודון "אנרכיה היא סדר".

== קישורים חיצוניים ==

* 

קטגוריה:אלפבית לטיני
אנקונדה

אנקונדה (שם מדעי: Eunectes) הוא סוג של נחש חנק, הכולל את אחד הנחשים הגדולים בעולם, המין אנקונדה כהה (או אנקונדה ירוקה) שעשויה להגיע לאורך של כ- 10 מטרים. סוג זה כולל ארבעה מינים שונים, ותפוצתו היא בדרום אמריקה. נחשים אלו ניזונים לרוב ממכרסמים אף על פי שלפעמים הם ניזונים מקיימנים, יגוארים ואפילו תועדו תקיפות בני אדם.

== אטימולוגיה ==
השם Eunectes מגיע במקור מיוונית עתיקה: εὐνήκτης - "שחיין טוב".

==מינים==
*אנקונדה כהה או אנקונדה ירוקה (Eunectes murinus)
*אנקונדה צהובה (Eunectes notaeus)
*אנקונדה כהת נקודות (Eunectes deschauenseei)
*אנקונדה בוליביאנית (Eunectes beniensis)

==קישורים חיצוניים==

* 

קטגוריה:טקסונים שתוארו בידי יוהאן גאורג ווגלר
קטגוריה:חנקיים
קטגוריה:זוחלים מימיים
קטגוריה:בעלי חיים שתוארו ב-1830
בית גידול

פינגוויני אדלי על קרחון אנטארקטיקה.]]
בור מים ב[[סוואנה בנמיביה, בה זברות, ג'ירפה, יען וצבאי תומסון שותים.]]
בֵּית גִּידּוּל, ובלועזית הַבִּיטָט (Habitat), הוא סך כל תנאי הסביבה שמשפיעים על התפוצה ועל ההשפעה של אורגניזם במקום מחייתו הטבעי.

בית-גידול כולל את המקום הפיזי (האתר) בו חיים האורגניזמים ואת כל המשתנים (ביוטיים וא-ביוטיים) והגורמים הקבועים שמשפיעים על אורגניזמים במקום חיותם הטבעי. קשה ואף בלתי אפשרי, לבודד כל אחד מהגורמים שמשפיעים על האורגניזם ולכן משתמשים לעיתים קרובות במושג זה כביטוי כללי לתיאור של סביבת החיים, כגון 'סוואנה' או 'חורש ים-תיכוני'.

חלק גדול מבתי הגידול מבודדים ולכן נוצר מטען גנטי מיוחד ליצורים הרבים החיים בתוכם. בעקבות פגיעה בבית גידול טבעי, נפגעים יצורים שצברו מטען גנטי המותאם אליו. ככל שבית הגידול רגיש יותר לאיומים חיצוניים (כמו איתני הטבע) ופגיע יותר, כך עולה רמת הסיכון של מינים המשתייכים לאותו בית גידול. כאשר בית גידול לח, כמו שלולית חורף, נפגע בשל הצטברות רעלים, אין ליצורים החיים בו אפשרות לחמוק מן הזיהום ולעבור למקום אחר כיוון שבית גידול זה הוא סביבה סגורה המוקפת בגבולות ברורים, ולכן, בסופו של דבר, היצורים החיים בו נעלמים.

בהשאלה, הביטאט נזכר בהקשרים של מגורים מבודדים מתנאי הסביבה החיצונית, למשל באנטארקטיקה, במשימות אנלוגיות, ואף בדיבור על אפשרות לחיים בגרמי שמיים אחרים (למשל על הירח או על התיישבות על מאדים).

==ראו גם==
* אקוטופ

==קישורים חיצוניים==

* 
* 

קטגוריה:אקולוגיה
קטגוריה:סביבה
פסיכואנליזה - מונחים

* פסיכולוגיה קלינית: ענף של הפסיכולוגיה העוסק בניתוח ופתרון בעיות נפשיות.
* פרשנות (פסיכולוגיה): כלי מרכזי להתערבות טיפולית במסגרת טיפול פסיכודינמי, בו תגובת המטפל מאפשרת תובנה חדשה או חוויה חדשה אצל המטופל.
* איד: מונח שטבע זיגמונד פרויד לציון החלק בנפש האדם המורכב מדחפים ואינסטינקטים פרימיטיביים.
* אגו: העצמי או האני. מונח שטבע פרויד לציון החלק בנפש שתפקידו מציאת דרכים בטוחות ונאותות לספק דחפים אינסטינקטיביים.
* סופר אגו: אני עליון, מצפון. מונח שטבע פרויד לציון החלק בנפש שמפנים את הכללים והערכים של ההורים והחברה.
* קיבעון: הכישלון לעבור את אחד משלבי ההתפתחות הפסיכו-סקסואליים של פרויד. עקב כך ממשיך האדם לחוות את הסוגיות האלה שוב ושוב בדרכים סמליות.
* פוביה: מצב נפשי של פחד כרוני בלתי הגיוני מאובייקט או מצב כלשהו, המשפיע באופן ממשי על הסובל ממנו.
* העברה (פסיכולוגיה): הפניה בלתי-מודעת של רגשות מאדם אחד לאדם אחר. לרוב, משתמשים במושג זה בתוך קשר טיפולי כהעתקת יחס רגשי מודחק שחש המטופל כלפי אדם משמעותי בעברו - אל המטפל.
*דמנציה: שיטיון, תסמונת מוח אורגנית שפוגעת ביכולת השכלית וגורמת לסובל ממנה לליקויים משמעותיים בתחומי החיים השונים.
*נסיגה בשירות האגו: מצב שבו האדם נסוג במודע, במכוון ובבחירה אל חוסר פעילות או עשייה בתחום מסוים, מתוך מטרה לשמר כוחות לבנין האישיות שלו בתחומים אחרים.
:או לחלופין: זהו מצב בו האדם נותן ביטוי לדחפים שלו ולתכנים מן הלא מודע, נכנס למצב רגרסיבי, כלומר ראשוני, גולמי ופרימיטיבי, אך הוא עושה זאת במכוון ולא כתוצאה ממצב משברי כפוי. אז הוא מבטא את התכנים הרגרסיבים באופן נשלט, כמו על ידי יצירה אומנותית או ביטוי יצירתי אחר.
*תאוריית יחסי אובייקט: ענף של תיאורית הפסיכואנליזה אשר שם דגש על יחסים בינאישיים, בעיקר על המשפחה ובמיוחד בין האם לילד. המשמעות של "אובייקט" היא למעשה אדם, ובמיוחד האדם המיוחד המהווה אובייקט או מטרה של רגשות וכוונות של אדם אחר. המשמעות של "יחסים" מתכוונת ליחסים הבינאישיים ומדברת על המשקעים של מערכות יחסים בעבר, המשפיעים על אדם בהווה. תאורטיקנים של יחסי אובייקט מתעניינים בתמונות פנימיות של העצמי ושל אחרים ובאופן בו הן מבטאות עצמן במצבים בינאישיים.
*אובייקט מעבר: תיאור והגדרת היחס של התינוק אל חפץ שהתינוק מתקשה להתנתק ממנו, בשל העובדה כי החפץ נבחר בידיו, לסמל ולייצג לו את האם, שאיננה יכולה להיות נגישה לו כפי רצונו.
:או לחלופין: מושג של פסיכואנליטיקאי בריטי בשם דונלד ויניקוט, שהוביל את המחקר בתודעתו וחווייתו של התינוק. הוא תיאור תהליך התפתחותי שראשיתו תפיסה סובייקטיבית של המציאות, הנחווית כבריאת המציאות על ידי התינוק וסופו הכרה במציאות כהתרחשות חיצונית ולא נשלטת. תהליך הביניים המוביל את ההכרה במציאות, מתרחש גם באמצעות אובייקט מעבר, שמתאפיין בהיותו נברא על ידי התינוק אך גם מוכר כאובייקט חיצוני, הנתפס וזוכה להכרה על ידי ההורים, המייצגים את המציאות. המעבריות של האובייקט, מסמלת את היותו חלק מהליך בו עוברים מתפיסה סובייקטיבית לתפיסה אובייקטיבית של המציאות.

==מונחים נוספים==
* פסיכולוגיה חברתית - מונחים
* פסיכולוגיה התפתחותית - מונחים

*
קטגוריה:מונחונים
פסיכולוגיה התפתחותית - מונחים

* פסיכולוגיה התפתחותית: המחקר של שינוי לאורך החיים. תחום זה של הפסיכולוגיה עוסק במגוון נושאים שבהם חלים התפתחות או שינוי ובהם: התפתחות מוטורית, התפתחות קוגניטיבית, התפתחות חברתית, התפתחות רגשית, יכולת פתרון בעיות, רכישת שפת אם, הבנה מושגית, הבנה מוסרית וגיבוש האישיות.

* ייעוד מגדרי: מצב טבעי בו הורים מייחסים זהות מגדרית לרך הנולד להם בהתאם להבנייה שלהם, ושל הצוות הרפואי המיילד, את הזוויג שלו, כלומר, בהתאם להיותו זכרי או נקבי לכאורה.

* התפתחות קוגניטיבית: העלייה ביכולת של האדם להבין ולפתור בעיות. עלייה זו היא מהמאפיינים העיקריים של תהליך הגדילה.

* טרטוגן: גורם סביבתי העלול לחולל פגמים בהתפתחות הקדם לידתית. טרטוגן מפורסם מאוד הוא התלידומיד. 

* מודל פעולה פנימי: מערכת הציפיות המוכללות של התינוק לגבי תגובות המטפלים ולגבי תפקידו שלו ביצירת תגובות אלה. מושג יסודי בתאוריית ההתקשרות

* תיעול: המידה שבה מרסנים הגנים השפעות סביבתיות על תכונות.

* דטרמיניזם הדדי: תהליכים דו-סיטריים שבהם משפיעים ההורה והילד זה על התפתחותו של זה.

* חיברות: תהליך שבו מונחלים לילדים כלליה וערכיה של החברה ותרבותה.

* חיברות קולקטיבי: תהליך שבו מבוגרים בסביבה הקרובה (לדוגמה: שכונה) מספקים מודל לחיקוי באמצעות ההשגחה על ילדי המקום.

* הדבקה התנהגותית : מצב בו מתפשטות בעיות התנהגות בגלל השפעות שליליות של קבוצת השווים.

* תקופה קריטית: פרק זמן מוגבל שבו חלק כלשהו של אורגניזם המתפתח נמצא בשלב חשוב בהתפתחותו, אם תמנע מהאורגניזם סביבה מתאימה בתקופה זו ייתכן ותפגע ההתפתחות של יכולות מסוימות ללא דרך חזרה. 

* התמיינות: תהליך התפתחות שבו מבנים ותפקודים נעשים יותר ויותר ייחודיים.

* תאוריית ההתקשרות: תאוריה המבוססת על ההנחה שבנפש הפעוט טבוע הצורך ליצור קשר עם הדמות המטפלת בו.

* תאוריית ההתפתחות הקוגניטיבית של פיאז'ה: תאוריה שיוצרה הוא ז'אן פיאז'ה, המתייחדת בכך שאינה מסבירה את ההתפתחות כנובעת רק משיפורים כמותיים ביכולת הזיכרון ועיבוד המידע, אלא כתהליך המורכב משלבים הנבדלים זה מזה איכותית, ואשר הם אוניברסליים - משותפים לילדי כל התרבויות.

* התפתחות נורמטיבית: השינויים הכללים והארגון מחדש בהתנהגות, אשר חלים על מרבית הילדים במהלך גדילתם.

==מונחים נוספים==

* פסיכולוגיה חברתית - מונחים
* פסיכואנליזה - מונחים

*
קטגוריה:מונחונים
RJ-45

ממוזער
דיאגרמת חיבור של [[CAT-5 למחבר RJ-45]]
RJ-45 (קיצור של Registered Jack 45) הוא תקע סטנדרטי לכבלי זוגות שזורים (כמו UTP או STP) כחלק מהקוד לתקנות פדרליות (Code of Federal Regulation) של ארצות הברית. לתקע RJ-45 שמונה פינים מנחושת, המסודרים בשורה. בדרך כלל מחברים את הכבל אל התקע על פי תקן TIA-568.

השימוש בתקעי RJ-45 נפוץ בעיקר ברשתות Ethernet (בעקבות כבלי הזוגות השזורים). ברוחבי פס של 10Mbps ו-100Mbps משתמשים רק בארבעה משמונת הגידים של הכבלים, ובהתאמה גם בתקעים. ארבעת הגידים הנותרים יכולים לשמש לגיבוי, לקו טלפון או לרשת נוספת. בקצבים של 1Gbps משתמשים בכל שמונת הגידים.

== ראו גם ==
* תקשורת מחשבים – מונחים
* UTP
* STP

==קישורים חיצוניים==

קטגוריה:חומרה
קטגוריה:תקנים בתקשורת מחשבים
קטגוריה:מחברים חשמליים
TIA-568

מספור המגעים במחבר [[RJ-45]]
זוגות שזורים]]
TIA/EIA-568B הוא תקן של שלושה גופי תקינה בינלאומיים (TIA, EIA, ITU) לצורת החיבור של כבלי זוגות שזורים לתקעי RJ-45. כיום התקן משמש את רוב רשתות המחשבים המשתמשות בכבלי זוגות שזורים (כמו UTP ו-STP, והוא חלק מסטנדרט הכבילה של Ethernet 10BASE-T ו-100BASE-TX, כמו כן הוא משמש ברשתות טלפוניה דיגיטליות רבות. מבחינת סיווג, התקן משתייך לשכבה הפיזית של מודל ה-OSI ולשכבה הפיזית של מודל ה-TCP/IP.

התקן מתבסס על כבלים בהם מצויים שמונה גידים, המחולקים לזוגות, כאשר לכל זוג יש צבע ראשי (כתום, ירוק, כחול וחום) בו נצבע אחד הגידים, בעוד הגיד השני מפוספס בצבע הראשי ולבן.

סדר הגידים בכבל "רגיל"
עבור כבל רשת רגיל, TIA/EIA-568B מגדיר את סדר הגידים הבא -
{| class="wikitable"
|+ 
!מיקום !! צבע
|-
| 1 || Pair 2 Wire 1 Cat 5e/6 לבן/כתום
|-
| 2 || Pair 3 Wire 1 Cat 5e כתום
|-
| 3 || Pair 3 Wire 1 Cat 5e/6 לבן/ירוק
|-
| 4 || Pair 3 Wire 2 Cat 5e/6 כחול
|-
| 5 || Pair 1 Wire 1 Cat 5e/6 לבן/כחול
|-
| 6 || Pair 1 Wire 1 Cat 5e ירוק
|-
| 7 || Pair 4 Wire 1 Cat 5e/6 לבן/חום
|-
| 8 || Pair 4 Wire 1 Cat 5e חום
|}

עבור כבל רשת מוצלב (משמש לחיבור ישיר בין שני מחשבים) TIA/EIA-568B מגדיר את סדר הגידים הבא 

* צד א'
צד א' בכבל מוצלב
{| class="wikitable"
|+ 
!מיקום !! צבע
|-
| 1 || Pair 2 Wire 1 Cat 5e/6 לבן/כתום
|-
| 2 || Pair 3 Wire 1 Cat 5e כתום
|-
| 3 || Pair 3 Wire 1 Cat 5e/6 לבן/ירוק
|-
| 4 || Pair 3 Wire 2 Cat 5e/6 כחול
|-
| 5 || Pair 1 Wire 1 Cat 5e/6 לבן/כחול
|-
| 6 || Pair 1 Wire 1 Cat 5e ירוק
|-
| 7 || Pair 4 Wire 1 Cat 5e/6 לבן/חום
|-
| 8 || Pair 4 Wire 1 Cat 5e חום
|}

* צד ב'
צד ב' בכבל מוצלב
{| class="wikitable"
|+ 
!מיקום !! צבע
|-
| 1 || Pair 3 Wire 1 Cat 5e/6 לבן/ירוק
|-
| 2 || Pair 1 Wire 1 Cat 5e ירוק
|-
| 3 || Pair 2 Wire 1 Cat 5e/6 לבן/כתום
|-
| 4 || Pair 4 Wire 1 Cat 5e חום
|-
| 5 || Pair 4 Wire 1 Cat 5e/6 לבן/חום
|-
| 6 || Pair 3 Wire 1 Cat 5e כתום
|-
| 7 || Pair 1 Wire 1 Cat 5e/6 לבן/כחול
|-
| 8 || Pair 3 Wire 2 Cat 5e/6 כחול
|}

== ראו גם ==
* מונחים ברשת מחשבים
* UTP
* STP
* RJ-45

קטגוריה:חומרה
קטגוריה:תקנים בתקשורת מחשבים
תשדיר החרצית

תשדיר החרצית, באורך מלא
תשדיר החרצית (באנגלית: Daisy; לעיתים Daisy Girl או Peace, Little Girl) הוא תשדיר בחירות של נשיא ארצות הברית לינדון ג'ונסון בבחירות של 1964. התשדיר הופק על ידי יועצו האסטרטגי לענייני תעמולה, טוני שוורץ.

בקמפיין זה נוסתה כמעט לראשונה גישה שלפיה תעמולה אינה יכולה ליצור עמדות אשר אינן קיימות בציבור, אלא רק לחזק נטיות קיימות. בהתאם לכך נעזר שוורץ בסקרים על מנת למצוא את הדימוי של המועמד המתחרה, בארי גולדווטר, ומצא כי מיוחסת לו פזיזות. בנוסף, היה זה אחד הקמפיינים הראשונים שתפס את כוחה העולה של הטלוויזיה ואת השפעתה על חברת ההמונים. על רקע האִיום במלחמה גרעינית בין הגוש המערבי לגוש הקומוניסטי ששרר באותה תקופה, יצר שוורץ סדרת תשדירים שהציגו את גולדווטר כמחרחר מלחמה. בתשדירים השתמש שוורץ בהעצמת החרדה והפחד בציבור מפני הפזיזות של גולדווטר.

תשדיר החרצית היה הבוטה והמניפולטיבי ביותר בקמפיין. הוא שודר רק פעם אחת במהלך הקמפיין ברשת NBC, ב-7 בספטמבר 1964. התשדיר הורד מיד לאחר מכן עקב ההד הציבורי השלילי שליווה אותו וביקורת כלפי ג'ונסון על הפחדת הציבור. אף על פי כן, רבים מייחסים דווקא לתשדיר זה את נקודת המפנה במערכת הבחירות של 1964.

בתשדיר נראית ילדה (מוניק קוזי ) התולשת עלי חרצית וסופרת אותם בסדר עולה. בסוף הספירה מחליף אותה קול מבוגר ומאיים הסופר דווקא לאחור. המצלמה מתקרבת לעינה הימנית של הילדה ובה משתקף שיגור טיל גרעיני. בתום הספירה נשמע פיצוץ חזק, ועל רקע צילום פטרייה גרעינית נשמע הטקסט: . לסיכום התשדיר הוצגה הדרישה: .

הבחירות הסתיימו בניצחון מוחץ של ג'ונסון בפער של יותר מ-20%. התשדיר הפך לאבן דרך בשפה השיווקית הטלוויזיונית והשפיע רבות על תרבות השיווק והתעמולה בארצות הברית.

==קישורים חיצוניים==

* [http://www.pbs.org/30secondcandidate/timeline/years/1964b.html כל סרטי הקמפיין של ג'ונסון]

קטגוריה:ערכים שבהם תבנית בריטניקה אינה מתאימה
קטגוריה:הבחירות לנשיאות ארצות הברית
קטגוריה:1964 בארצות הברית
קטגוריה:לינדון ג'ונסון
קטגוריה:תעמולת בחירות בארצות הברית
קטגוריה:מחלוקות בטלוויזיה בארצות הברית
המלחת מי תהום

המלחת מי תהום היא תופעה שבה חודרים מים מלוחים או מליחים לתוך אקוויפר של מים מתוקים, באופן שגורם להגדלת המליחות שלהם.

התופעה יכולה להתרחש בנסיבות שונות של מפגש בין גופי מים השונים זה מזה בהרכבם:
* שאיבת יתר מאקוויפר מים מתוקים הנמצא בסמוך לחוף הים, ועקב כך שינוי הפרשי הלחצים בינו לבין אקוויפר תת-ימי מלוח. הקטנת עומד המים המתוקים גורמת לחדירת מים מלוחים דרך הפן הביני לתוך האקוויפר היבשתי. הדבר יכול לקרות כאשר מפלס מי התהום יורד מתחת לגובה פני הים, אולם ייתכן גם כאשר המפלס גבוה מפני הים, אך נוצר תת-לחץ מקומי עקב שאיבת יתר, וזה מאפשר חדירת מים מלוחים כלפי מעלה, לתוך האקוויפר היבשתי. בחתך של הפן הביני במקום כזה מתקבלת צורה דמוית חרוט, המכונה "חרוט יניקה", דרכו "נשאבים" המים המלוחים כלפי מעלה.
* חדירת מים מלוחים מאקוויפר כלוא הנמצא מתחת לאקוויפר מים מתוקים, דרך סדקים בסלע. תופעה זו יכולה לקרות באופן טבעי בעקבות תנודות טקטוניות בעומק האדמה, אך גם בעקבות שאיבת יתר מקומית המשנה את הפרשי הלחצים בין האקוויפרים: אם במצב הטבעי עומד המים באקוויפר העליון מנע חדירת מים מלוחים מהאקוויפר התחתון, הרי שבעקבות שאיבת יתר יכול להיווצר חרוט יניקה המושך אליו מים מלוחים כלפי מעלה.
* במקווי מים רדודים, כגון בריכות דגים, בריכות חימצון וכדומה, עולה מליחות המים עקב התאיידות. אם מקווה כזה מחלחל דרך סדקים בקרקע לתוך אקוויפר הנמצא מתחתיו, תיתכן המלחת המים באקוויפר.
* בשדות מושקים באקלים חם, גורמת התאיידות מי ההשקיה לאורך זמן להמלחת הקרקע. כאשר מליחות הקרקע מגיעה לרמה שבה היא פוגעת בגידולים החקלאיים, יש הנוהגים לשטוף אותה בכמויות מים גדולות, ואז נשטפים המלחים מפני השטח לעומק, אל תוך מי התהום.

בישראל תועדו כמה וכמה מקרים של המלחת מי תהום מסיבות אלו, מרביתם באזורים שונים של אקוויפר החוף ובערבה. בחלקם אף גרמה ההמלחה להפסקת השאיבה מבארות.

==ראו גם==
* זיהום מים
* איכות הסביבה

קטגוריה:זיהום מים
קטגוריה:הידרולוגיה
קטגוריה:מי תהום
טרילוביטים

שחזור אפשרי של טרילוביט מסוג Olenoides.
שחזור של טרילוביטים
טרילוביטים (שם מדעי: Trilobita; מילולית: "בעלי שלוש אונות") היא מחלקה נכחדת של פרוקי-רגליים ימיים שהתקיימו בעידן הפלאוזואיקון בלבד, לפני כ-526 עד 250 מיליוני שנים. מחלקה זו שגשגה בקמבריון ובאורדוביק והלכה והצטמצמה במספר מיניה עד שנעלמה בסוף הפלאוזואיקון.

קבוצת הטרילוביטים היא אחת הקבוצות הנכחדות הידועות ביותר לצד הדינוזאורים. ממצאי מאובנים של טרילוביטים מתקופת הקמבריון התחתון, מעידים על המגוון הגדול של טרילוביטים שהתקיימו ועל תפוצתם הגאוגרפית הרחבה. בגלל המגוון הרחב שלהם והשלד החיצוני הנשמר היטב כמאובן, הותירו אחריהם הטרילוביטים מאובנים רבים של כ-17,000 מינים שונים הידועים למדע אשר התקיימו לאורך הפלאוזואיקון. למאובני הטרילוביטים חשיבות רבה למחקר בתחומי הביוסטרטיגרפיה, הפלאונטולוגיה וטקטוניקת הלוחות. בין היתר סייעו ממצאי הטרילוביטים בהערכת קצב היווצרות המינים (ספציאציה) במשך הפיצוץ הקמבריוני של תקופת הקמבריון, וזאת מאחר שהטרילוביטים היא הקבוצה המגוונת ביותר של בעלי חיים הידועים ממאובנים מתקופת תחילת הקמבריון, וקל לזהותם הודות למורפולוגיה המורכבת שלהם שנשמרה היטב במאובנים.

הטרילוביטים השונים חיו באופן שונה: חלקם חיו בקרקעית הים ומילאו תפקיד אקולוגי של טורפים, אוכלי נבלות או ניזונו ממזון שסיננו במים; אחרים שחו וניזונו מפלנקטון, ואילו אחרים פיתחו כנראה קשרים סימביוטיים עם חיידקי גופרית, שמהם הפיקו מזון. הגדול שבהם היה האיסוטלוס שהגיע לאורך 700 מ"מ.

גופם של הטרילוביטים היה מחולק לשלושה חלקי גוף, ראש, חזה-בטן, וזנב ולשלוש אונות אורך. לכל פרק של חזה-בטן היה מחובר זוג רגליים אשר בעזרתן הלך, שחה והתחפר. בראשם היו קבועות זוג עיניים ולחיים שבקצותיהן היה קוץ שפנה לאחור. הם חיו על קרקע ים חולית או בוצית במים רדודים, ואורך גופם היה בין 2–60 ס"מ. רבים מהם יכלו להתכדר לשם התגוננות כמו הטחביות.

==סדרות הטרילוביטים==
* Agnostida
* Asaphida
* Corynexochida
* Harpetida
* Nectaspida
* Redlichiida
* Lichida
* Odontopleurida
* Phacopida
* Proetida
* Ptychopariida

==קישורים חיצוניים==

* 
* 
* 

*
קטגוריה:בעלי חיים שתוארו ב-1771
קטגוריה:טקסונים שתוארו בידי יוהאן ארנסט עמנואל וולך
בלמניטים

[[מאובן של בלמניט מהיורה בצרפת]]
בלמניטים (שם מדעי: Belemnoidea) היא קבוצה נכחדת של רכיכות גדולות ממחלקת הסילוניות שחיו בתקופות הקרבון עד הקרטיקון מלפני 358 מיליון שנים ועד לפני 66 מיליון שנים. 

במראיהם הם דמו מאוד לתמנון והיו להם זרועות ארוכות וגמישות ועליהן כפתורי מציצה לאיכול הטרף. הם קרובי הדיונונים המודרניים, והיה להם גם כן שק דיו כמו קרוביהם המודרניים, אך שלא כדיונונים - היו להם 10 זרועות. שלדיהם הפנימיים היו גליליים ומחודדים ואורכם הגיע עד 22 ס"מ. בתת-המחלקה היו ארבע סדרות ו-22 משפחות.

קונכיית המין מגטאותיס גיגנתי שנמצאה באירופה ואסיה הגיעה לגודל של 46 ס"מ, מה שמרמז על אורך של 3 מטרים.

הקונכייה הפנימית של בלמניטים עשויה ארגוניט.

==מיון==
היו 4 סדרות של יצורים אלו:
* Aulacocerida
* Phragmoteuthida
* Belemnitida - בה הסילינדרוטאותיס
* Diplobelida

==קישורים חיצוניים==

* 

==הערות שוליים==

*
אמוניטים

אַמּוֹנִיטִים (שם מדעי: Ammonoidea) היא תת-מחלקה נכחדת של חסרי חוליות ימיים ממחלקת הסילוניות שהתקיימו בין תקופת הדבון עד לסוף הקרטיקון מלפני 410 עד 66 מיליון שנה מזמננו. קבוצה זו נכחדה ללא צאצאים אף שקרוביהם הנאוטילוסיים כוללים מספר מינים חיים. השם אמוניט פירושו: "קרני איל", בדומה לקרני האל המצרי אמון, שניחן בקרניים מסולסלות כמו של אילים.

מינים אלה שגשגו בימים הקדומים, דבר הנלמד מכמות המאובנים שהשאירו אף באזורים רחוקים מהים כיום (למשל בהרי האלפים). בישראל גם התקיימו אמוניטים (שחיו בים תטיס העתיק) וניתן לראות מאובנים שלהם ב"קיר האמוניטים" הסמוך ליציאה הדרומית ממכתש רמון, בנחל גלד ובצוקי תמנע.

==סדרות==
*Anarcestida - מדבון
*Clymeniida - מדבון עליון
*Goniatitida - אמצע דבון- פרם עליון
*Prolecanitida - דבון עליון - טריאס עליון
*Ceratitida - פרם - טריאס
*Ammonitida - יורה תחתון - קרטיקון עליון. ביניהם נכללו הסוגים סקפיטס והמין Parapuzosia seppenradensis.

==תיאור==
האמוניטים היו דומים מעט לתמנונים בעל זרועות מפותלים ושקועים בקונכיות מפותלות לסליל שטוח ועגלגל. הקונכייה הייתה בנויה מכמה תאים, ובכל שנה נוסף לה תא חדש. התאים המבוגרים היו מלאים בגז, וכך הייתה מסוגלת הקונכייה לצוף בים.

יצורים אלה היו בחלקם גדולים מהרבה מהרכיכות המודרניות. הגדול מביניהם היה המין Parapuzosia seppenradensis מגרמניה שהגיע לאורך 2.55 מ' ולמשקל 1,450 ק"ג.

== גלריה ==
<gallery perrow="7" widths="150" heights="150">
Amunits.JPG|ריכוז מאובני אמוניטים בצוקי תמנע
מאובנים אמוניטים.jpg|אמוניטים מאובנים באתר קיר אמוניטים במכתש רמון
Perisphinctes plicatilis 2.jpg|מאובן של Perisphinctes
Ammonoid.jpg|איור של אמוניטים
</gallery>

==קישורים חיצוניים==

* 
* 
* 

*
קטגוריה:בעלי חיים שתוארו ב-1884
קטגוריה:טקסונים שתוארו בידי קרל אלפרד פון זיטל
קטגוריה:מאובני טקסונים שתוארו ב-1884
גליפטודון

שחזור של גליפטודון
גליפטודון (שם מדעי: Glyptodon או גליפטודונט; מילולית: "שן מחורצת") הוא סוג של יונק פרהיסטורי אשר חי באמריקה הדרומית ואמריקה הצפונית בתקופת הפליסטוקן וככל הנראה גם בתחילת ההולוקן.

== מאפיינים ==
פירוש שמו של הגליפטודון מיוונית עתיקה הוא: "שן מחורצת" והוא מתייחס לשיניו העגולות. הגליפטודון דמה לארמדיל ענק והוא שייך לסדרת הארמדילאים ולמשפחת הארמדיליים, כשבעבר קבוצת הגליפטידוניים נחשבה למשפחה עצמאית.

אורכו של הגליפטודון עמד על שלושה מטרים. נהוג להניח כי הגליפטודון היה צמחוני והתקיים על ליקוט עשב וצמחייה אחרת אשר גדלה בסמוך לנהרות וגופי מים. הגליפטודון, יונק גדול וכבד, היה מסוגל לנוע במהירות מרבית של שלושה ורבע קילומטרים לשעה.

הגליפטודונים כוסו בשריון גרמי שהורכב מלמעלה מ־1,000 לוחות עצם בעובי 2.5 סנטימטרים. האוֹסטֶאוֹדֶרמִים, לוחות מגן אלו, שנו ממין למין של הגליפטודון בדוגמתם וסוגם. לוחות המגן ספקו לגליפטודון הגנה דומה לזאת של הצב, אולם נבצר ממנו להכניס את ראשו לתוך השריון, ולכן הוא פיתח כיפה עצמתית על חלקה העליון של גולגולתו. זנב הגליפטודון היה ענוד טבעות שריון וכמה דורבנות בקצהו.

שרירים שמטרתם לא ידועה הקטינו את חלל האף. אחדים שיערו כי השרירים נועדו לחדק כזה של הטפיר או הפיל. אף על פי כן, ברוב בעלי החדק מצויות עצמות אף המתארכות מהגולגולת, מאפיין שאיננו מתקיים בקרב הגליפטודונים. הלסת התחתונה של הגליפטודון הייתה עמוקה ותמכה בשרירי הלעיסה הגדולים. תמיכה זאת סייעה בלעיסת הצמחייה המחוספסת והסיבית המצויה לגדות נהרות ואגמים.

טורפי הגליפטודון יכלו לכלול את הטיגריס השנחרבי ושנחרבים אחרים ואולי את עופות האימה, אולם טורפים אלו יאלצו להיאבק כדי להפוך את הגליפטודון (השוקל בין טונה לשתי טונות) על גבו, כדי להגיע לאזוריו הבלתי מוגנים.

מקור הגליפטודונים באמריקה הדרומית והם היגרו לדרום־מערב אמריקה הצפונית, במהלך אירוע ההגירה המכונה ההחלפה האמריקנית הגדולה, ואירע לאחר חיבור צפון ודרום אמריקה בפנמה, לפני כ־3 מיליון שנים. הגליפטודוניים נכחדו לפני כ־10,000 שנים.

המאובנים של הגליפטודון התגלו בין היתר בגואטמלה, ארגנטינה וברזיל ותוארו על ידי החוקר ריצ'רד אוון ב-1839.

== בתרבות ==
יונק זה הופיע בסדרות העולם החדש הפראי, פלאווורלד וענקי עידן הקרח ובמשחקים עולם היורה: המשחק וJurassic World: Alive.

==קישורים חיצוניים==

* 
* [http://www.bbc.co.uk/nature/life/Glyptodontidae באתר BBC]

==הערות שוליים==

קטגוריה:בעלי חיים שתוארו ב-1839
קטגוריה:גליפטידוניים
קטגוריה:מגה-פאונה של הפליסטוקן באמריקה הצפונית
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליסטוקן באמריקה הצפונית
קטגוריה:יונקים שחיו בפליסטוקן באמריקה הדרומית
קטגוריה:מאובני טקסונים שתוארו ב-1839
קטגוריה:טקסונים שתוארו בידי ריצ'רד אוון
קוטילוזאוריה

קוטילוזאוריה (שם מדעי: Cotylosauria) היא קבוצת זוחלים קדומים שהתפתחו מדמויי זוחלים. צורתם דמתה ללטאה מגושמת ועבת גפיים. הם היו שוכני יבשה וביצות. הגדולים שבהם הגיעו לאורך של 3 מטרים. מהם הסתעפו בעלי שפיר עוברי המודרניים.

==קישורים חיצוניים==

קטגוריה:בעלי ארבע רגליים
קטגוריה:קבוצות זוחלים שהתבטלו
פליקוזאוריה

מקדימה: ה-Varanops דמוי-הלטאה, מאחוריו ה[[אופיאקודון בעל הלסתות הגדולות ואחריו הקוטילורוניצוס הדומה לצב קדום]] 
פליקוזאוריה (שם מדעי: Pelycosauria) היא קבוצה פרפילטית של סינאפסידים קדומים יותר מהתראפסידים, אשר הופיעו בתקופת הקרבון ושגשגו בפרם המוקדם. כיום חוקרים רבים רואים בה קבוצה מבוטלת, מאחר שהיא מתבססת על נתונים לא טקסונומיים לחלוטין. מוצאם הוא מהסינאפסידים הבסיסיים, אשר התפתחו מדמויי זוחלים במשך הקרבון.

יצורים אלה היו מאבותיהם הרחוקים של היונקים המודרניים והם היו בעלי לסתות מפותחות, רגליים חזקות שעמדו מתחת גופם וחלקם היו בעלי מפרש גבי איתו הם שמרו על חום גוף קבוע.

חלקם מהם היו טורפים ואחרים צמחוניים או אוכלי כל. הם היו מגוונים בגודלם והגדול שבהם היה הקוטילורוניצוס שהגיע לאורך 6 מטרים ושקל עד 2 טונות. 

הפליקוזאורים החלו לדעוך עם סיום הפרם ונכחדו לחלוטין בסוף עידן הפלאוזואיקון בהכחדה הגדולה של הפרם-טריאס.

==מיון==
**משפחה Eothyrididae
**משפחה Caseidae - בה האאוקסיה
**משפחה Varanopidae
**משפחה אופיאקודונטיים (Ophiacodontidae)
**משפחה Edaphosauridae - בה האדפוזאורוס
**משפחה Palaeohatteriidae
**משפחה ספנקודונטיים (Sphenacodontidae)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1878
קטגוריה:טקסונים שתוארו בידי אדוארד דרינקר קופ
קטגוריה:קבוצות פרפילטיות
תראפסידה

[[פרידטרוגנתוסים (Pristerognathus)]]
[[קנמייריה]]
[[אסטמנוסוכוס]]
[[מוסכורינוס (Moschorhinus)]]
Myosaurus
פלסירות]]
קיינודונט Diademodon]]
[[מגזוסטרודון]]
תראפסידה (שם מדעי: Therapsida) היא סדרה של בעלי חיים דמויי יונקים קדומים שהתפתחו מן הפליקוזאורים והופיעו באחרית הפרם ובראשית הטריאס. מהם התפתחו היונקים.

==מאפיינים==
תראפסידים היו יצורים טורפים, הולכי על ארבע ומיטיבי רוץ, שמרפקיהם וברכיהם מופנים לכיוון הגוף בדומה ליונקים. שיניהם החלו להתגוון ונוצרו בהן התמחויות לחותכות, ניבים וטוחנות. מספר העצמות שבלסת התחתונה הצטמצם, ומבנה הגולגולת החל מתקרב לזה שמאפיין את היונקים.

התראפסידים היו שכיחים ביותר בזמנם, אלא שבמהלך המזוזואיקון הם התמעטו עד שנכחדו, ככל הנראה עקב התפשטות הדינוזאורים, שהשתלטו על גומחות אקולוגיות רבות. צאצאי התראפסידים היו זוחלים דמויי יונקים ששרידים מועטים מהם נמצאו במרבצי מאובנים מסוף הטריאס ואילך. הם היו כמות מבוטלת יחסית בעולם החי של אותם הימים. ראשוני היונקים היו יצורים קטנים שנדחקו לגומחות אקולוגיות שבהן יכלו לשרוד בצל שלטון הדינוזאורים.

בחלק ממינים אלה נמצאו בלסת שיניים בעלות מזרקי ארס וכנראה שהיו ארסיים וכך הרגו את טרפם.

==מיון==
*סדרה תראפסידה (Therapsida)
****סוג ללא מקור Raranimus
****משפחה Tetraceratopsidae
**תת-סדרה Biarmosuchia
****משפחה Biarmosuchidae
****משפחה Eotitanosuchidae
**תת-סדרה דינוצפאליה (Dinocephalia)
****משפחה Estemmenosuchidae
***אינפרא-סדרה Anteosauria
***משפחה Anteosauridae
****משפחה Brithopodidae
****משפחה Deuterosauridae
****משפחה Syodontidae
****משפחה Stenocybidae
****משפחה Styracocephalidae
****משפחה Tapinocephalidae
****משפחה Titanosuchidae
**תת-סדרה Anomodontia
****משפחה Otsheridae
****משפחה Venyukoviidae
***אינפרא-סדרה Dromasauria
****משפחה Galeopidae
***אינפרא-סדרה דיצינודונטים (Dicynodonta)
****משפחה Endothiodontidae
****משפחה Eodicynodontidae
****משפחה Kingoriidae
****משפחה Cistecephalidae
****משפחה Emydopidae
****משפחה Diictodontidae
****משפחה Robertiidae
****משפחה Aulacocephalodontidae
****משפחה Dicynodontidae
****משפחה Kannemeyeriidae
****משפחה Lystrosauridae
****משפחה Oudenodontidae
****משפחה Pristerodontidae
****משפחה Shanisiodontidae
****משפחה Stahleckeriidae
**תת-סדרה Gorgonopsia
****משפחה גורגונופסיים (Gorgonopsidae)
**תת-סדרה תרוצפליה (Therocephalia)
****משפחה Lycosuchidae
****משפחה Scylacosauridae
**תת-סדרה Eutherocephalia (ייתכן ששייכת לתרוצפליה)
****משפחה Hofmeyriidae
****משפחה Moschorhinidae
****משפחה Whaitsiidae
****משפחה Bauriidae
****משפחה Ericiolacteridae
****משפחה Ictidosuchidae
****משפחה Ictidosuchopsidae
****משפחה Lycideopsidae
**תת-סדרה קיינודונטיים (Cynodontia)
****משפחה Dviniidae
****משפחה Procynosuchidae
****משפחה Galesauridae
****משפחה Thrinaxodontidae
***אינפרא-סדרה Eucynodontia
****משפחה Cynognathidae
****משפחה Diademodontidae
****משפחה טרוורסודונטיים (Traversodontidae)
****משפחה Trirachodontidae
****משפחה Tritylodontidae
****משפחה Chinquodontidae
****משפחה Probainognathidae
****משפחה Tritheledontidae
****קבוצה זוחלים דמויי יונקים (Mammaliaformes)
*****מחלקה יונקים (Mammalia)

==קישורים חיצוניים==

* 

*
קטגוריה:בעלי חיים שתוארו ב-1905
קטגוריה:טקסונים שתוארו בידי רוברט ברום
קטגוריה:מאובני טקסונים שתוארו ב-1905
קטגוריה:קבוצות פרפילטיות
איכתיוזאוריה

איור של זוג [[שסטזאורוסים]]
איכתיוזאוריה (שם מדעי: Ichthyosauria) היא סדרת זוחלים קדומים מקבוצת הדיאפסידים דמויי איכתיוזאורים. הם התפתחו לפני 200 מיליוני שנים, לפני סיום תקופת הטריאס, והתקיימו עד הקרטיקון.

== מאפיינים ==
צורת גופם של האיכתיוזאורים חזרה להיות דמוית דג. צווארם התכווץ והקנה לגוף צורה כישורית, הגפיים נתקצרו לכדי איברי היגוי קטנים. הם נעו כדגים, בתנועה גלית של הגוף ושל הזנב. על הגב התפתח סנפיר דגי, והזנב הפך להיות איבר שחייה חזק שמראהו היה כשל זנב הכריש. הם הסתגלו לחיים בים לא פחות מהדולפיניים הדומים להם מבחינות רבות. מעדות מאובנים נתברר שהם חדלו להטיל ביצים על היבשה והשריצו ולדות חיים.

רבים מבני הקבוצה, כגון האיכתיוזאורוס, דמו לדולפינים אך אין קשר אמיתי ביניהם. אחרים היו בעלי דמיון מסוים לפלזיוזאורים הענקיים שחיו בתקופתם.

==מיון==
*סדרה איכתיוזאוריה (Ichthyosauria)
*********משפחה Quasianosteosauridae
**קבוצה Hueneosauria
***קבוצה Mixosauria
*********משפחה Wimaniidae
*********משפחה Mixosauridae - בה המיקסוזאורוס
****קבוצה Longipinnati
*********משפחה Toretocnemidae
*********משפחה Cymbospondylidae
*****קבוצה Merriamosauria
*********משפחה Merriamosauridae
*********משפחה Besanosauridae
*********משפחה Shastasauridae
*********משפחה Shonisauridae
*********משפחה Californosauridae
******קבוצה Parvipelvia
*********משפחה Hudsonelpidiidae
*********משפחה Macgowaniidae
*******תת-סדרה Neoichthyosauria
*********משפחה Temnodontosauridae
*********משפחה Leptonectidae - בה האאורינוזאורוס
*********משפחה Suevoleviathanidae
********אינפרא-סדרה Thunnosauria
*********משפחה Ichthyosauridae
*********משפחה Stenopterygiidae
*********משפחה Ophthalmosauridae

==קישורים חיצוניים==

* 
* יוגב ישראלי, [https://www.ynet.co.il/environment-science/article/skdodxw11r?utm_source=taboola&utm_medium=referral&utm_content=internal הזוחל הימי הגדול בהיסטוריה? התגלית עוצרת הנשימה מלפני 202 מיליון שנה], באתר ynet, 25 באפריל 2024

*
קטגוריה:בעלי חיים שתוארו ב-1835
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:מאובני טקסונים שתוארו ב-1835